Diari Oficial de la Generalitat Valenciana


Sumari del DOGV 8135, del 26-09-2017 (2017/8306)

Extracte de la Resolució 21 de setembre de 2017, de la Direcció General de Treball i Benestar Laboral, per la qual es convoquen ajudes destinades a finançar els costos fixos d'inclusió en el Règim Especial de Treballadors per Compte Propi o Autònoms de la Seguretat Social dins del Programa de foment del treball autònom a la Comunitat Valenciana, per a l'exercici 2017.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8135

Data del DOGV
:   26-09-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/8306


Data del document
:   21-07-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Extracte

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

Extracte de la Resolució 21 de setembre de 2017, de la Direcció General de Treball i Benestar Laboral, per la qual es convoquen ajudes destinades a finançar els costos fixos d'inclusió en el Règim Especial de Treballadors per Compte Propi o Autònoms de la Seguretat Social dins del Programa de foment del treball autònom a la Comunitat Valenciana, per a l'exercici 2017. [2017/8306]  
  
BDNS (identif.): 363132.  
De conformitat amb el que preveuen els articles 17.3.b i 20.8.a la Llei 38/2003, de 17 de novembre, general de subvencions, es publica l'extracte de la convocatòria. El text complet pot consultar-se en la Base de Dades Nacionals de Subvencions  
http://www.pap.minhap.gob.es/bdnstrans/index  
  
Primer. Objecte  
L'objecte és convocar per a l'exercici 2017 ajudes per a finançar els costos fixos d'inclusió en el Règim Especial de Treballadors Autònoms (RETA), de les persones treballadores autònomes o per compte propi de la Comunitat Valenciana que, dins de l'any natural de la publicació, en extracte, de la present convocatòria en el Diari Oficial de la Generalitat Valenciana, hagen cotitzat o estiguen en condicions de cotitzar almenys tres anys i fins a un màxim de cinc anys ininterrompudament, d'acord amb els requisits establits en les bases reguladores.  
  
  
Segon. Finançament  
Codi línia Denominació línia  
 S8084 Ajudes Programa Foment Treball Autònom CV  
  
Amb les següents anualitats i imports màxims:  
  
Anualitat 2017 1.799.000,00 euros  
Anualitat 5158 953.191,00 euros  
  
Tercer. Persones beneficiàries  
Les persones físiques treballadores per compte propi o autònomes que reunisquen una sèrie de requisits establits en les bases reguladores. No podran obtindre la condició de persones beneficiàries les sol·licitants en què concórrega alguna de les circumstàncies previstes en l'article 20 de les esmentades bases.  
  
  
Quart. Presentació de sol·licituds i documentació  
Les sol·licituds es formularan per mitjà dels models oficials disponibles en la Seu Electrònica de la Generalitat, http://sede.gva.es, que hauran de presentar-se en original i una còpia (que serà compulsada i tornada a la persona sol·licitant), preferentment en els registres de les corresponents direccions territorials d'Alacant, Castelló i València, de la Conselleria d'Economia Sostenible, Sectors Productius, Comerç i Treball, així com en el registre siti en el carrer Navarro Reverter núm. 2, de València, sense perjudici del que estableix la Llei de procediment administratiu comú de les administracions públiques. Les sol·licituds s'acompanyaran de la documentació que s'estableix en l'article 25 de les bases reguladores.  
Així mateix, aquest procediment estarà publicat i disponible en la Seu Electrònica de la Generalitat i podrà realitzar-se la presentació telemàtica de les sol·licituds.  
  
Cinqué. Termini de presentació de sol·licituds  
Deu dies hàbils, iniciant-se el seu còmput l'endemà de la publicació d'aquest extracte en el Diari Oficial de la Generalitat Valenciana. Només seran admeses les sol·licituds que hagen sigut gravades en el registre electrònic de la Generalitat abans de les 24.00 hores de l'últim dia de termini de presentació (hora oficial peninsular espanyola).  
  
  
  
Sisé. Bases reguladores  
Ordre 15/2017, de 20 de juliol, de la Conselleria d'Economia Sostenible, Sectors Productius, Comerç i Treball (DOGV 8090, 24.07.2017).  
  
  
Vàlencia, 21 de juliol de 2017.- La directora general de Treball i Benestar Laboral: Cristina Moreno Fernández.